**Анализа ефеката**

**Предлога закона о изменама и допунама Закона о енергетици**

**ПРИЛОГ 2**:

**Кључна питања за анализу постојећег стања и правилно дефинисање промене која се предлаже**

**1) Који показатељи се прате у области, који су разлози због којих се ови показатељи прате и које су њихове вредности?**

**Показатељи производња и потрошња по категоријама:**

|  |  |
| --- | --- |
|  | РЕАЛИЗАЦИЈА 2023 |
|  | GWh |
| БРУТО ПРОИЗВОДЊА | 40027,64749 |
| ТЕРМОЕЛЕКТРАНE | 23501,801 |
| ТЕРМОЕЛЕКТРАНА - ТОПЛАНА | 1712,8664 |
| Панонске електране | 586,595 |
| ТЕ ТО Панчево | 1067,5524 |
| ТЕ ТО Вождовац | 58,719 |
| **ХИДРОЕЛЕКТРАНЕ, од тога** | **13080,47686** |
| МАЛЕ ХИДРО | 495,376859 |
| РХЕ | 635,476 |
| ЕЛЕКTРАНЕ НА СУНЧАНУ ЕНЕРГИЈУ | 46,56494 |
| ЕЛЕКTРАНЕ НА ВЕТАР | 1067,942382 |
| **ОСТАЛО, од чега** | **617,995909** |
| НА БИОГАС | 233,354413 |
| НА БИОМАСУ | 17,619536 |
| НА ОТПАД | 14,4537 |
| НА ДЕПОНИЈСКИ ГАС | 0 |
| ВИСОКОЕФИКАСНА КОГЕНЕРАЦИЈА | 142,62033 |
| ИНДУСТРИЈСКЕ ЕНЕРГАНЕ  (НИСУ НА ПРЕНОСУ И ДИСТРИБУЦИЈИ) | 209,94793 |
| ПОТРОШЊА ЕНЕРГЕТСКОГ СЕКТОРА УКЉУЧУЈУЋИ И ПОТРЕБЕ ТЕ И ХЕ У ФУНКЦИЈИ ПРОИЗВОДЊЕ: | 4009 |
| ХИДРОЕЛЕКТРАНЕ | 94,15122 |
| ТЕРМОЕЛЕКТРАНЕ | 2415,316112 |
| ТЕРМОЕЛЕКТРАНЕ-ТОПЛАНЕ | 104,0129 |
| ОСТАЛИ (на биогас, биомасу, на отпад, депонијски и канализациони гас, на природни гас високоефикасна когенерација , индустријске енергане) | 42,457 |
| ТОПЛАНЕ | 172,940527 |
| ПРОИЗВОДЊА НАФТЕ И ГАСА | 89,757544 |
| РАФИНЕРИЈЕ | 325,533247 |
| РУДНИЦИ УГЉА | 642,678 |
| ПРЕРАДА УГЉА | 33,16 |
| ОСТАЛИ (сопствена потрошња дистрибутивног  и преносног система) | 88,941 |
| **РАСПОЛОЖИВО ЗА ФИНАЛНУ ПОТРОШЊУ** | **28729,04577** |
| **РАСПОДЕЛА ФИНАЛНЕ ПОТРОШЊЕ ЕЛ. ЕНЕРГИЈЕ ПО СЕКТОРИМА ПОТРОШЊЕ** | **28728,593** |
| ИНДУСТРИЈА | 9269,597 |
| ГРАЂЕВИНАРСТВО (без енергетике) | 353,826 |
| САОБРАЋАЈ | 394,109 |
| ДОМАЋИНСТВА | 13008,212 |
| ПОЉОПРИВРЕДА | 367,307 |
| ЈАВНЕ И КОМЕРЦИЈАЛНЕ ДЕЛАТНОСТИ | 5335,542 |

Домаћа производња гаса је била 314,934 mil m3 ,

Укупна домаћа потрошња је износила 2830,566 mil m3,

Потрошња за производњу ел и топлотне енергије  и рафинерије, износи 1298,153 mil m3

Термоелектране-топлане (ТЕ-ТО) / CHP 468,527 mil m3

Енергане / Аutoproducers 173,046 mil m3

Топлане / District heating plants 483,633 mil m3

Рафинерије / Refineries 172,947 mil m3

|  |  |
| --- | --- |
| mil m3 (на 33338,35 kЈ/m3) сведених | |
| ПОТРОШЊА ЕНЕРГЕТСКОГ СЕКТОРА - сопствена потрошња | 173,136 |
| вађење  нафте и гаса | 94,286 |
| рафинерије | 75,000 |
| висока пећ |  |
| остали | 3,850 |
| ФИНАЛНА ПОТРОШЊА  ЗА ЕНЕРГЕТСКЕ СВРХЕ | 1335,448 |
| ИНДУСТРИЈА | 614,497 |
| ГРАЂЕВИНАРСТВО |  |
| СAОБРАЋАЈ од тога | 29,675 |
| ДОМАЋИНСТВА | 365,066 |
| ПОЉОПРИВРЕДА | 21,721 |
| ЈАВНЕ И КОМЕРЦИЈАЛНЕ ДЕЛАТНОСТИ | 304,489 |

Подаци су приказани према методологији EUROSTATA-a за израду енергетског биланса

**Подаци из области обновљивих извора енергије**

Према последњим званичним подацима број и инсталисана снага купаца-произвођача уписаних у Регистар Електродистрибуције Србије, приказани су у следећој табели.

|  |  |  |
| --- | --- | --- |
|  | БРОЈ КП | ИНСТАЛИСАНА СНАГА [kW] |
| Купац-произвођач који је домаћинство | 2.755 | 22.360,25 |
| Купац-произвођач који је стамбена заједница | 3 | 69,50 |
| Купац-произвођач који није домаћинство или стамбена заједница | 1.022 | 51.717,07 |
| **УКУПНО:** | **3.780** | **74.146,82** |

**Број и инсталисана снага електрана које користе** **обновљиве изворе енергије, подаци се односе на август месец 2024. године и у овом тренутку су информативног карактера и подложни измени.**

|  |  |  |
| --- | --- | --- |
| ПОДАЦИ **О ПРИКЉУЧЕНИМ ЕЛЕКТРАНАМА (ЕМС+ОДС)** ЗА МЕСЕЦ **АВГУСТ 2024.** | | |
|  | **УКУПНО ЕМС + ОДС** | |
| **ТИП ЕЛЕКТРАНЕ** | БРОЈ ЕЛЕКТРАНА | КАПАЦИТЕТ [MW] |
| **БИОГАС** | 44 | 44 |
| **БИОМАСА** | 1 | 2 |
| **ВЕТРОЕЛЕКТРАНА** | 10 | 511 |
| **КОГЕНЕРАЦИЈА** | 17 | 71 |
| **СОЛАРНА ЕЛЕКТРАНА** | 171 | 65 |
| **ХИДРОЕЛЕКТРАНА** | 176 | 2.507 |
| **УКУПНО** | **419** | **3.200** |

**Број електрана и инсталисана снага истих које**

**имају статус произвођача из обновљиве изворе енергије**

|  |  |  |
| --- | --- | --- |
| **ПОДАЦИ О СТАТУСУ ПРОИЗВОЂАЧА ИЗ ОИЕ** | | |
| ТИП ЕЛЕКТРАНЕ | БРОЈ ЕЛЕКТРАНА | КАПАЦИТЕТ [MW] |
| **СОЛАРНА ЕЛЕКТРАНА** | 8 | 2,7 |
| **МАЛА ХИДРОЕЛЕКТРАНА** | 22 | 24,9 |
| **ХИДРОЕЛЕКТРАНА** | 12 | 2196,3 |
| **УКУПНО** | **42** | **2.223,9** |

**Подаци о броју енергетски угрожених купаца - ЕУК**

На основу података добијених од надлежних служби Министарства рударства и енергетике, односно енергетских субјеката, максималан месечни број енергетски угрожених купаца који су остварили умањење рачуна у 2023. години и годишњи износ динара који је за ове намене издвојени из буџета, био је:

1. Максимални месечни број купаца који су остварили право на умањење рачуна у 2023. години износио је:

* Електрична енергија (169.419 купаца, са годишњим износом од 1.832.107.000,00 динара)

и

* Природни гас (204 купаца, са годишњим износом од 900.000,00 динара), што укупно износи 169.623 купаца и износ од 1.833.007.000,00 динара

Максимални месечни број купаца који су остварили умањење рачуна за испоручену електричну енергију током 2023. године је већи за више од 2,5 пута у односу на претходне године.

Посматрано по месецима у 2023. години,број домаћинстава енергетски угрожених купаца са износима умањења рачуна за електричну енергију и динарима, био је следећи:

* Јануар (56.409 домаћинстава, износ умањења рачуна 98.527.488,91 динара);
* Фебруар (62.995 домаћинстава, износ умањења рачуна 108.503.753,63 динара);
* Март (66.834 домаћинстава, износ умањења рачуна 115.629.436,36 динара);
* Април (69.195 домаћинстава, износ умањења рачуна 120.247.312,68 динара);
* Мај (70.969 домаћинстава, износ умањења рачуна 135.914.924,46 динара);
* Јун (71.502 домаћинстава, износ умањења рачуна 136.816.064,53 динара);
* Јул (70.589 домаћинстава, износ умањења рачуна 135.018.260,68 динара);
* Август (71.526 домаћинстава, износ умањења рачуна 136.239.927,01 динара);
* Септембар (72.130 домаћинстава, износ умањења рачуна 137.413.547,30 динара);
* Октобар (164.820 домаћинстава, износ умањења рачуна 229.302.953,15 динара);
* Новембар (169.419 домаћинстава, износ умањења рачуна 241.967.352,82 динара);

Децембар (168.962 домаћинстава, износ умањења рачуна 236.525.996,32 динара).

Укупан износ бенефита ( умањење рачуна за електричну енергију) који су остварили угрожени купци електричне енергије у 2023. години износио је 1.832.107.018,15 динара. Овај износ обухвата износе рачуна за утрошену електричну енергију заједно са акцизом, ПДВ-ом и таксом за јавни медијски сервис.

3. Број породица које су примаоци новчане социјалне помоћи у 2023. години био је 68.240, укупан број лица је 153.129, док је укупан износ бенефита 1.073.076.000,00 динара.

4. Број деце корисника дечијег додатка са стањем у децембру 2023. године био је 192.831, док је укупан износ бенефита 894.502.000,00 динара.

Међутим, уколико би се овом броју додали и појединци са најнижим пензијама, самостални хранитељи, породица, примаоци туђе неге и помоћи, самостални хранитељи породица, примаоци туђе неге и помоћи, као категорије које су најчешће и највише изложене ризику од енергетског сиромаштва, онда би овај број појединаца и породица био знатно

**2) Да ли се у предметној области спроводи или се спроводио документ јавне политике или пропис? Представити резултате спровођења тог документа јавне политике или прописа и образложити због чега добијени резултати нису у складу са планираним вредностима.**

У предметној области релевантан пропис је Закон о енергетици („Службени гласник РС”, бр. 145/14, 95/18,-др.закон, 40/21, 35/23 –др. закон и 62/23).

Прате се показатељи везани за степен реализације циљева енергетске политике утврђених Стратегом развоја енергетике Републике Србије до 2025. године са пројекцијама до 2030. године („Службени гласник РС”, број 101/15) и Програмом остваривања Стратегије развоја енергетике Републике Србије до 2025. године са пројекцијама до 2030. године за период од 2017. до 2023. године („Службени гласник РС”, број 104/17), Енергетским билансом Републике Србије, Интегрисаним националним енергетским и климатским планом као и Акционим плановима којима се ближе утврђују развојни циљеви и мере за њихово остваривање.

Постигнути резултати у односу на циљеве постављене Стратегијом и Програмом, оцена ефеката постигнутих резултата и њихов утицај на програм у следећој години, предлози мера за ефикасније спровођење ових докумената и процена потребе да се ова два документа ускладе са реалним потребама су садржина Извештаја о спровођењу Стратегије и Програма. Вредности ових показатеља се одређују на годишњем нивоу.

Такође у предметној области прате се показатељи везани за испуњење обавеза према Уговору о оснивању Енергетске заједнице (ЕЗ) између Европске заједнице и Републике Албаније, Републике Бугарске, Босне и Херцеговине, Републике Хрватске, Бивше Југословенјске Републике Македоније, Републике Црне Горе, Румуније, Републике Србије и Привремене Мисије Уједињених нација на Косову у складу са резолуцијом 1244 Савета безбедности УН („Службени гласник РС”, број 62/06 - у даљем тексту: Уговор), као и показатељи везани за спровођење правних тековина Европске уније у Поглављу 15. „Енергетика” које су од важности за за ступање у чланство Европске уније. На основу наведеног прате се Одлуке Министарског савета и обавезе и рокови који произлазе из тих одлука.

Примена претходно наведених докумената, па и две измене Закона о енергетици у априлу 2021. године („Службени гласник РС”, број 41/21) и јулу 2023. године („Службени гласник РС”, број 62/23) нису могле дати основ за примену нових захтева Европске уније установљених одлукама Министарског савета Енергетске заједнице MS EZ 2021/13/MS-Enc од 30.11.2021. године и MS EZ/D/2022/03/MC-EnC од 15.12.2022. године.

**3) Који су важећи прописи и документи јавних политика од значаја за промену која се предлаже и у чему се тај значај огледа?**

Важећи пропис јавних политика у области од значаја за промену која се предлаже је сам Закон о енергетици којим се поред осталог, уређују циљеви енергетске политике, начин остваривања циљева, услови за поуздану, сигурну и квалитетну испоруку енергије и енергената и услови за сигурно снабдевање купаца, заштиту купаца и услови за обављање енергетских делатности.

Република Србија је преузела обавезе усклађивања националног законодавства у области енергетике са правним тековинама Европске Уније, у складу са Уговором о оснивању Енергетске заједнице (ЕЗ) између Европске заједнице и Републике Албаније, Републике Бугарске, Босне и Херцеговине, Републике Хрватске, Бивше Југословенјске Републике Македоније, Републике Црне Горе, Румуније, Републике Србије и Привремене Мисије Уједињених нација на Косову у складу са резолуцијом 1244 Савета безбедности УН („Службени гласник РС”, број 62/06 - у даљем тексту: Уговор) који је ступио на снагу 2006. године.

Уговор је потврђен кроз Споразум о стабилизацији и придруживању, који је потписан 2008. године и ступио на снагу 2013. године, којим је истакнута неопходност регионалне сарадње у области енергетике у циљу постепене интеграције у енергетско тржиште Европе.

У складу са наведеним, ради се о документу јавне политике који се доноси у испуњењу обавеза РС према Уговору и у вези са процесом преговора о приступању у оквиру преговарачке позиције 15.

Наиме, Одлуком Министарског савета Енергетске заједнице MS EZ 2021/13/MS-Enc од 30.11.2021. године створена је обавеза за преношење: Уредбе (ЕУ) 2019/941 о приправности на ризике у сектору електричне енергије и стављању изван снаге Директиве 2005/89/ЕЗ и Директиве (ЕУ) 2019/944 о заједничким правилима за унутрашње тржиште електричне енергије и измени Директиве 2012/27/ЕУ (о енергетској ефикасности), а које припадају Четвртом енергетском пакету.

Одлуком MS EZ/D/2022/03/MC-EnC од 15.12.2022. године створена је обавеза преношења прописа Европске уније који су из Трећег пакета и то: Уредба ЕУ 2017/1485 o успостављању смерница за рад система за пренос електричне енергије, Уредба ЕУ 2016/1719 о успостављању смерница за дугорочну расподелу капацитета, Уредба ЕУ 2017/2195 о успостављању смерница за електричну енергију балансирања, Уредба ЕУ 2017/2196 о успостављању мрежних правила за поремећени рад и поновно успостављање електроенергетских система и Уредбе ЕУ 2015/1222 којом се успостављају смернице за расподелу капацитета и управљање загушењима.

Истом Одлуком МС обухваћене су и Уредбе из Четвртог пакета прописа Европске уније и то: Уредба (ЕУ) 2019/942, Уредба о оснивању Агенције Европске уније за сарадњу енергетских регулатора и Уредба (ЕУ) 2019/943, Уредба о унутрашњем тржишту електричне енергије.

Рок за преношење свих наведених прописа је био до 31.12.2023. године, до када је требало и донети предметни закон.

Доношењем закона преузимају се одредбе европских прописа чиме ће се створити услови за сигурно, квалитетно и поуздано снабдевање електричном енергијом, уравнотежени развој сектора енергетике у циљу обезбеђивања потребних количина енергије за задовољавање потреба купаца енергије, подстицање конкурентности на тржишту на начелима недискриминације, функционисање унутрашњег тржишта електричне енергије, прекогранична трговина развој, увођења савремених технологија и стварања транспарентних, атрактивних и стабилних услова за улагања у изградњу, реконструкцију и модернизацију енергетских објеката, као и заштита купаца..

**4) Да ли су уочени проблеми у области и на кога се они односе? Представити узроке и последице проблема.**

Обавеза преношења прописа ЕУ у складу са Одлукама Министарског савета до задатог рока 31.12.2023. године није се могла извршити (иако је Предлог закона био припремљен још у јулу 2023. године) због изборног процеса у Републици Србији. Самим тим отворило се питање испуњења обавезе Републике Србије сагласно Уговору о оснивању Енергетске заједнице, а тиме и могућност да Секретаријат Енергетске заједнице покрене поступак против Републике Србије због неиспуњења обавеза.

С тим у вези због недостатка регулаторног облика уочено је недовољно функционисање унутрашњег тржишта (којим би се осигурало да не постоје препреке у погледу уласка на тржиште и изласка са тржишта), односно не постојања заједничких правила за унутрашње тржиште а тиме и широке понуде електричне енергије доступне свима, због неутврђеног начина сарадње уговорних страна, регулаторних тела и оператора преносног система у циљу стварања потпуно повезаног унутрашњег тржишта електричне енергије које повећава интеграцију енергије из обновљивих извора, слободну конкуренцију и сигурност снабдевања, и омогућава прекогранични приступ новим снабдевачима електричном енергијом.

Не постојање јединственог тржишта електричне енергије спајање, што је резултовало у току енергетски кризе 2021. и 2022. године високим ценама електричне енергије и великим разликама цена по појединим државама чланицама ЕУ и уговорним странама ЕЗ. Спајање тржишта електричне енергије омогућиће координацију узајамне помоћи у случају поремећаја у енергетским мрежама или спољних поремећаја и могућност стварања заједничке политике трговине енергијом са учесницима на тржиштима ван ЕУ и Енергетске заједнице.

У делу спремности за ризик било је неопходно одредити надлежни орган у Републици Србији који је одговаран за планирање спремности на ризике и управљање ризицима у електроенергетском сектору, идентификацију националних сценарија електроенергетске кризе и израду и спровођење плана спремности, као и сарадњу са надлежним органима.

Поред тога уочен је недостатак информација о потрошњи електричне енергије које онемогућавају купце да буду активни учесници на тржишту и енергетској транзицији. У том циљу неопходно је створити основ да увођењем напредних мерних система којим се омогућава купцу да добије тачне информације о потрошњи или производњи у готово стварном времену и да боље управљају потрошњом, а оператору дистрибутивног система се омогућава бољи увид у своју мрежу и смањење трошкова одржавања.

Нови прописима Европске уније који су предмет преношења у закон створиће основ да се уочени проблеми отклоне.

У складу са транспоновањем Директиве о промоцији коришћења обновљивих извора енергије (RED II Directive 2018/2001 анек IV),  а кроз избор најбољих решења у законодавству и праксама Републике Хрватске,  Републике Словеније и Републике Италије, предлажено је увођење сертификације инсталатера постројења која користе обновљиве изворе енергије, чиме се у потпуности транспонује предметна директива у овој области, а домаће законодавство усаглашава прописима ЕУ.

Наиме, у пракси се појавио проблем извођења радова на постројењима малих котлова и пећи на биомасу, топлотних пумпи, фотонапонских постројења, соларних термалних постројења и плитких геотермалних система односно доводио се у питање квалитет изведених радова и поштовање свих прописа и стандарда из области енергетике и еко-означавања. Тиме се доводило у питање и задовољење потреба купца у погледу поузданости и потребних техничко-економских перформанси система,

Сагласно наведеном решењу инсталатери малих котлова и пећи на биомасу, топлотних пумпи, фотонапонских постројења, соларних термалних постројења и плитких геотермалних система су дужни да се обуче и сертификују за извођење радова на тим постројењима, односно извођење радова на наведеним постројењима неће моћи да врше инсталатери који нису сертификовани у складу са овим законом и подзаконским актима донетим на основу овог закона.

Сертификацијом инсталатера се осигурава да инсталатер поседује сва потребна знања и вештине за инсталацију постројења и пратеће опреме, а обука инсталатера се организује да би се обезбедило континуирано, децентрализовано и једнобразно обучавање инсталатера од стране компетентног пружаоца обуке инсталатера и упознавање инсталатера са новим технологијама опреме и извођења радова.

Увођење сертификације инсталатера постројења која  користе обновљиве изворе енергије, донеће  бројне користи грађанима Републике Србије, укључујући повећану безбедност и сигурност; квалитет инсталација која ће обезбедити оптималну ефикасност и дуготрајност система, бољу заштиту и поверење потрошача од непрофесионално изведених  инсталација које могу изазавати губитке и проблеме са системом; успоставиће се стандарди и смернице за инсталисање, што помаже да се достигне консистентност и доследност инсталација широм индустрије, а тиме постићи и уређеност тржишта, што све заједно може допринети бржем усвајању обновљивих извора енергије као део енергетскоg микса и промовисању одрживих енергетских технологија.

**5) Која промена се предлаже?**

**Уведени су нови појмови**, па је поред осталог промењена дефиниција малог купца електричне енергије и малог предузећа. Одустало се од досадашње дефиниције односно критеријума потрошња а прописани су критеријуми из Закона о рачуноводству.

С тим у вези дефинисано је:

**мали купци електричне енергије су** микропредузећа, мала предузећа и предузетници који испуњавају критеријуме за разврставање у микро и мала предузећа у складу са законом којим се уређује рачуноводство

**мало предузеће** је предузеће које је разврстано као мало у складу са законом којим се уређује рачуноводство

Према члану 6. Закона о рачуноводству:

**микропредузеће** -просечан број запослених 10, пословни приход 700.000 евра у динарској противвредности, вредност укупне активе на датум биланса 350.000 евра у динарској противвредности

**мало предузеће** просечан број запослених 50; пословни приход 8.000.000 евра у динарској противвредности; вредност укупне активе на датум биланса 4.000.000 евра у динарској противвредности.

Наведен промена у дефиницији ће имати за последицу преиспитивање броја оних који су били на гарантованом снабдевању, односно неки купци би могли да изгубе право на гарантовано снабдевање и изаћи ће на тржиште а неки ће се са тржишта вратити на гарантовано снабдевање.

**Дефинисан је појам енергетског сиромаштва** који је узрокован комбинацијом фактора као што су: ценовна недоступност, недовољан расположиви приход, висока потрошња енергије, лоша енергетска ефикасност домова и социјални статус;

Наведена дефиниција даје основ да се препознају категорије енергетски угрожених купаца и пропишу услови за стицање статуса.

**Цене резервације капацитета за секундарну и терцијалну регулацију** нису више регулисане. Агенција одређује максималну цену резервације капацитета за секундарну и терцијалну регулацију.

Укидање регулације цена резервације капацитета за секундарну и терцијалну регулацију може имати неколико потенцијалних користи и то:

1. Повећање ефикасности и конкурентности тржишта где ће више пружаоца услуга моћи да се такмичи на основу цена и квалитета услуга. Ово може резултирати бољим и јефтинијим услугама за оператора система;

2. Иновације и инвестиције: Са слободним тржиштем, пружаоци услуга могу бити мотивисанији да инвестирају у нове технологије и иновације (успоставља се пословни модел који омогућава инвеститорима слободан приступ банкарским кредитима) како би понудили ефикасније и поузданије услуге. Наведено може допринети развоју целокупног електроенергетског сектора;

3. Побољшање квалитета услуга: Конкуренција може подстаћи пружаоце услуга да побољшају квалитет својих услуга. То може укључивати боље реаговање на промене у потражњи и као резултат обезбедити већу поузданост елеткроенергетског система;

4. Смањење трошкова за операторе система: Ако конкуренција доведе до нижих цена, оператори система могу имати користи од нижих трошкова за набавку ових услуга, што на крају може довести и до нижих трошкова за купце електричне енергије;

5. Флексибилност и прилагодљивост: Дерегулација може омогућити брже прилагођавање променама на тржишту, као што су флуктуације у потражњи или увођење нових извора енергије. Пружаоци услуга могу брже реаговати на промене у условима тржишта.

Укидање регулације такође може носити одређене ризике, као што су могућност монополистичког понашања доминантног пружаоца услуга, повећање цена у неким ситуацијама или потенцијални проблеми са квалитетом услуга ако тржиште није довољно конкурентно. Због тога је важно пажљиво планирати и спровести процес дерегулације уз одговарајуће механизме праћења и контроле.

Дат је правни основ за доношење **Програм** **развоја производње и употребе топлотне енергије и Програм развоја и употребе водоника.**

**Програм развоја и употребе водоника** има за циљ да се на прегледан и јасан начин укаже на могуће будуће правце развоја енергетике у вези са водоничном технологијом, те представи могућност развоја технолошког потенцијала и технологија за производњу, транспорт, складиштење и коришћење зеленог водоника.

Она има за циљ и да укаже на потребу да РС треба да иде у корак са развојем водоничне транзиције у Европи, те да да смернице и представи на које начине, кроз јачање технолошког и научно истраживачког потенцијала, сарадњу науке и привреде и успостављање законске регулативе, је водонична транзиција РС могуће остварити на најбржи и најефикаснији начин.

Законом о коришћењу обновљивих извора енергије створен је правни оквир за коришћење обновљивог водоника, чиме се РС нашла заједно са развијеним земљама Еверопске уније, која је објавила своју стратегију за водоник, чији је основни циљ декарбонизација производње водоника и његова употреба као замене за фосилна горива.

**Програм развоја производње и употребе топлотне енергије** утврђује се стратешки правац деловања и јавне политике у области производње и употребе топлотне енергије и спровођење јавних политика.

Дат је правни основ за припрему и спровођење **Програма развоја мирнодопске примене нуклеарне енергије** и утврђене надлежности Министарства у погледу стручних и извршних послова који се односе на фазе испитивања оправданости приступа развоју нуклеарне енергије, као и развоја Програма нуклеарне енергије.

Коришћење нуклеарне енергије предвиђено је и једним од сценарија Интегрисаног и климатског плана као и новом Стратегијом развоја енергетике где се разматра увођење нуклеарних електрана у електроенергетски систем након 2040. годионе.

Са представницима 5 министарстава и 20 факултета, научних института и енергетских субјеката потписан је Меморандум о разумевању у области примене развоја нуклеарне енергије у РС. Меморандум треба да омогући окупљање стручних кадрова из земље и иностранства који ће радити на испитивању могућности коришћења нуклеарне енергије у нашој земљи. Доношењем програма развоја мирнодопске примене нуклеарне енергије стварају се регулаторни услови за развој стручних знања и технологија.

**Проширене су одредбе о сигурности снабдевања**;

Дата обавеза енергетским субјектима који обављају енергетске делатности да у циљу обезбеђивања сигурности снабдевања енергијом и енергентима приоритетно обезбеде довољне количине енергије и енергената потребне за живот и рад грађана и пословање привредних субјеката и њихово снабдевање енергијом и енергентима на сигуран, поуздан и квалитетан начин, уважавајући критеријум економичности испоруке. Сигурност снабдевања обухвата и сарадњу између дтржава чланица ЕУ и придружених чланица ЕЗ.

**Ново поглавље око планирања спремности на ризике и управљање ризицима у електроенергетском сектору;**

У ситуацији када тржиште електричне енергије и електроенергетски систем добро функционишу није могуће искључити ризик од појаве електроенергетске кризе, која може наступити због временских непогода, несташице или других услова. Такве последице се шире и преко националне границе и могу погодити читаве регије због међусобно повезаних тржишта и електроенергетских система.

Стога се ствара регулаторни оквир за спречавање тих криза, припремама за њих и управљање њима.

**Прописано учешће снабдевача електричном енергијом који је регистрован у уговорној страни**

Прописано да поступак промене снабдевача не може трајати дуже од 21 дан, а од 1. јануара 2026. године ће трајати 24 часа;

**Нове енергетске делатности:**

**-** агрегирање;

- производња неконвенционалних горива;

- трговина неконвенционалним горивима

- производња биометана;

**Нове лиценце:**

**-** за обављање енергетске делатности складиштење електричне енергије;

**Прописано је када лиценца није потребна:**

- за обављање енергетске делатности: производња електричне енергије за сопствене потребе, без обзира да ли се вишак произведене електричне енергије предаје у систем;

- транспорта нафте, деривата нафте, биогорива и компримованог и утечњеног природног гаса другим облицима транспорта

- производња неконвенционалних горива;

- трговинa неконвенционалним горивима.

**Прописано је када енергетска дозвола није потребна за изградњу енергетских објеката**:

- који се граде у складу са законом којим се уређује јавно-приватно партнерство и концесије;

- који се граде у складу са одредбама закона којим се уређује коришћење обновљивих извора енергије, којима се прописује стратешко партнерство;

- за производњу електричне енергије за сопствене потребе без обзира да ли се вишак електричне енергије предаје у систем;

- за које се не издаје грађевинска дозвола укључујући и објекте за које се издаје одобрење за извођење радова у складу са законом којим се уређује планирање и изградња;

- за складиштење електричне енергије.

До сада за наведене објекте није била прописана обавеза прибављања енергетске дозволе.

Добробит је јер се поједностављује процедура, убрзава изградња и подстичу инвестиције у изградњу нових објеката и њихово прикључење на мрежу. Ово је добробит и за инвеститоре али и за цео електроенергетски систем, са циљем обезбеђивања довољних количина електричне енергије за снабдевање крајњих купаца, па је самим тим добробит и за привреду и грађане.

**Нова права крајњих купаца:**

- на закључивање уговора са променљивом ценом ако купац има уграђено напредно бројило;

- на закључивање уговора о агрегирању независно од постојећег уговора о снабдевању електричном енергијом;

- на промену агрегатора поред права на промену снабдевача;

- на приступ апликацији за поређење цена електричне енергије;

- право купца из категорије домаћинства да буде обавештен о алтернативним мерама пре обуставе испоруке електричне енергије, као што су: плаћање унапред, енергетске консултантске услуге, алтернативни планови плаћања, савети о управљању дугом;

- право на вансудско решавање спорова - спорови између крајњих купаца и енергетских субјеката могу се решавати у вансудском поступку пред телом за вансудско решавање потрошачких спорова уписаним у Листу тела за вансудско решавање потрошачких спорова у складу са законом којим се уређује заштита потрошача.

- да делују као активни купци и:

- учествују на тржишту електричне енергије директно или путем агрегирања;

- продају сопствену произведену електричну енергију свом снабдевачу;

- учествују у услугама флексибилности;

- повере трећој страни управљање објектима, укључујући постављање, управљање и одржавање, као и управљање подацима с тим да се трећа страна не може сматрати активним купцем;

Крајњи купац треба да има могућност да директно или индиректно очита своје конвенционално бројило или да му се обезбеди приступ очитаном стању бројила путем корисничког интерфејса или другог одговарајућег интерфејса.

**Права активног купца који поседује објекат за складиштење:**

**-** на прикључење на мрежу у разумном року у складу са прописом;

- да пружа више услуга истовремено, ако је то технички изводљиво;

- да не подлежу двоструким накнадама, укључујући тарифне ставове за приступ мрежи, за ускладиштену електричну енергију која остаје у његовим објектима или када пружају услуге флексибилности операторима система

- укупни инсталисани капацитет производног објекта који је прикључен на унутрашње инсталације активног купца не сме бити већи од одобрене снаге потрошње објекта активног купца;

- оператор система води евиденцију активних купаца.

**Уведен је концепт Енергетске заједнице грађана:**

Овим концептом се оснажује грађани, јединице локалне самоуправе и мала предузећа да учествују у производњи, снабдевању, потрошњи, агрегацији, пружању услуга складиштења електричне енергије, енергетске ефикасности или пуњења електричних возила или пружања других услуга својим члановима.

**-** учешће у Енергетској заједници грађана је отворено и добровољно;

- члан енергетске заједнице има права и обавезе као крајњи купац;

- има право да учествује на тржишту електричне енергије било директно или путем агрегирања;

- има права као активни купац у погледу потрошње електричне енергије коју сам произведе;

- има право да у оквиру Енергетске заједнице организује расподелу електричне енергије коју произведе у објектима за производњу који су у власништву енергетске заједнице;

- дужна да уреди балансну одговорност;

- евиденцију о енергетским заједницама грађана води оператор дистрибутивног система.

**Директни вод:**

Прописано је да сви произвођачи и снабдевачи основани на подручју Републике Србије могу да снабдевају електричном енергијом своје објекте, своја зависна привредна друштава и крајње купце путем директног вода, а да притом не буду изложени неоснованим административним процедурама или трошковима.

Сви крајњи купци на подручју Републике Србије, појединачно или групно, могу да се снабдевају електричном енергијом директним водовима од стране произвођача и снабдевача.

Директни водови граде се у складу са законом којим се уређује планирање и изградња објеката, а сагласност за изградњу директног вода издаје Министарство ако су испуњени прописани услови.

**Појачана надлежност Агенције за енергетику Републике Србије:**

**-** учествује у консултацијама, даје сагласности, изузећа, одобрења и мишљења на методологије, одлуке и услове и друга акта која произлазе из мрежних правила;

- прати улагања у објекте за производњу и складиштење електричне енергије;

- даје сагласност операторима да поседују, развијају или управљају објектима за складиштење и на услове тендерског поступка;

- прати појаву рестриктивних уговорних пракси;

**Агенција одређује:**

- висину накнаде кориснику система по основу степена одступања од прописаног квалитета испоруке електричне енергије и природног гаса;

- прати усклађеност процеса размене података за најважније тржишне процесе на регионалном нивоу;

- израђује апликацију за поређење цена електричне енергије;

- даје мишљење операторима система на план имплементације напредних мерних система;

-утврђује да ли је набавка услуга флексибилности, заснована на тржишним принципима, економски оправдана или би таква набавка довела до озбиљних поремећаја тржишта или до већег загушења у систему;

- даје мишљење о начину набавке нефреквентних помоћних услуга.

**Агенција утврђује:**

цене набавке нефреквентних помоћних услуга.

**Напредни мерни системи**

Оператор дистрибутивног система је дужан да **на захтев крајњег купца обезбеди и угради напредно бројило** ако анализа коју врши оператор дистрибутивног система покаже да увођење напредног мерног система није исплативо или ако планом увођења напредних мерних система нису обухваћени сви крајњи купци. У том случају трошкове набавке и уградње напредног бројила сноси подносилац захтева

Оператор дистрибутивног система је дужан да свако обрачунско мерно место крајњег купца које није опремљено напредним бројилом **опреми индивидуалним конвенционалним бројилом** којим се тачно мери стварна потрошња на том обрачунском мерном месту .

**Ефекти примене напредних мерних система:**

**Са аспекта корисника (купаца) то су функционалности**:

- oмогућено директно очитавање бројила од стране купца и било којег трећег лица које одреди купац. Ова функционалност је веома важна јер када купац има директне информације о својој потрошњи он може значајно да утиче на рационалну потрошњу електричне енергије.

- aжурирање очитавања у довољно честим интервалима како би се омогућило постизање уштеде енергије на основу добијених информација. Такође се препоручује да напредни мерни систем има могућност да чува историјске податке о потрошњи за неки одређени временски период, како би купац имао могућност увида о потрошњи у протеклом периоду.

**Са аспекта оператора** **који врши мерења то су функционалности**:

Омогућено даљинско очитавање напредног мерног система од стране оператора који врши мерења, као једна од најважнијих функционалности напредног мерног система.

* oмогућена двосмерна комуникација између напредног мерног система и оператора који врши мерења, одржавање и контролу мерних система. Ово је такође једна од најважнијих функционалности напредног мерног система.

- oмогућено мерење и очитавање података који се могу користити за планирање развоја и унапређења мреже. Ова функционалност се односи на податке о понуди и потражњи, као и производњи и потрошњи електричне енергије.

**Са аспекта снабдевања** то су функционалности:

* подршка тарифним системима.

Ова функционалност такође се односи на однос понуде и потражње. Напредни мерни системи морају имати могућност да се прилагоде напредним тарифним структурама тако што мењају тарифу у времену и поседују даљинску тарифну контролу. На овај начин помаже се купцима и операторима система да постигну већу енергетску ефикасност и остваре уштеду тако што смањују вршну потрошњу и померају је на интервале ниже потрошње када је по правилу нижа цена електричне енергије.

* омогућено даљинско укључивање и искључивање или ограничење испоруке електричне енергије или снаге. Ова функционалност омогућава бржу реализацију поступка обуставе испоруке електричне енергије због неплаћања, бржу реакцију оператора система у ситуацијама кад је потребно хитно привремено ограничити енергију или снагу због потреба заштите система.

**Са аспекта заштите у сигурности података** то су функционалности:

* осигурана безбедност података и сигурна комуникација. Висок ниво безбедности је неопходан за комуникацију између паметног бројила и оператора система. Ово се односи како на директну комуникацију са бројилом, тако и на било какве поруке које се преко бројила преносе на било које уређаје купца.
* Спречавање и откривање крађе електричне енергије (сигнализација да је лице неовлашћено приступило бројилу). Ово је такође једна од најважнијих функционалности паметног бројила.

**Са аспекта производње** **прикључене** **на** **дистрибутивну** **мрежу** то је функционалност:

* могућност двосмерног мерења (производње и потрошње) и мерење реактивне енергије. Ова функционалност је битна за кориснике који имају функцију купаца који су истовремено и произвођачи (енг. prosumer).

**Нове обавезе оператора дистрибутивног система:**

* да набавља услуге флексибилности од учесника на тржишту и нефреквентне помоћне услуге;
* да објављује на интернет страници план развоја и план инвестиција;
* прикупља личне податке о крајњим купцима у циљу одржавања ажурне базе крајњих купаца;
* око управљања подацима - односи се на податке о мерењу и потрошњи као и податке о крајњем купцу који су потребни ради промене снабдевача, агрегатора или за услуге управљања потрошњом и уређују се Правилима о раду дистрибутивног система.

**Нове обавезе оператора преносног система:**

* примењује правила ЕНТСО-Е чији је члан и учествуje у његовом раду и сноси трошковe у вези са активностима ове асоцијације;
* да закључи уговоре са другим операторима преносног система у циљу приступања региону за прорачун капацитета и региону за рад система, уз претходно извештање Владе;
* да донесе правила о раду тржишта балансних капацитета;
* да план развоја и план инвестиција објави на интернет страници;
* да при изради десетогодишњег плана развоја преносне мреже уради националну анализу адекватности производње и преносног система;
* да обезбеди услуге балансирања, у складу са тржишним и недискриминаторним принципима омогућавајући учешће учесника на тржишту који испуњавају прописане техничке услове, укључујући учеснике на тржишту који нуде енергију из обновљивих извора енергије, који се баве управљањем потрошњом, складиштаре и агрегаторе;
* да набавља нефреквентне помоћне услуге;
* да редовно размењује са операторима преносног система скуп тачних података о мрежи и токовима снага како би се омогућили прорачуни токова снага суседних система;
* да учествује у консултацијама које ЕНТСО-Е организује у поступку израде европске анализе адекватности система и доставља податке;
* да сарађује са Агенцијом у вези измене зоне трговања или доношења акционог плана за смањење структурних загушења.

**Нове обавезе снабдевача:**

* гарантовани снабдевач је дужан да сваке године до 30. априла утврди листу крајњих купаца који испуњавају услове за стицање статуса малог купца;
* да обезбеди да крајњи купци могу да раскину уговор ако не прихвате нове услове из уговора или промену цене о којој их је снабдевач обавестио;
* да на рачунима за електричну енергију информишу купце о доступности апликације за поређење понуда снабдевача;
* да обезбеди крајњим купцима који имају уговор са независним агрегаторима да немају трошкове, казне и друга недозвољена уговорна ограничења од стране њихових снабдевача.

**Прописане су одредбе о интеграцији електромобилности у електроенергетску мрежу**

С тим у вези и дужност оператора дистрибутивног система да сарађује на недискриминаторној основи са физичким или правним лицем које је власник, развија или управља пуњачима за електрична возила, а у вези са њиховим прикључењем на мрежу, водећи рачуна да негативни повратни утицај пуњача на дистрибутивни систем буде минималан.

Јавно доступна и приватна места за пуњење електричних возила прикључују се на дистрибутивни систем у складу са прописом којим се уређују услови испоруке и снабдевања електричном енергијом;

**Нова тржишта електричне енергије:**

* тржиште преносних капацитета између зона трговања;
* тржиште помоћних услуга.

**Према времену трговања електричном енергијом тржиште може бити:**

* тржиште са терминском испоруком;
* тржиште за дан унапред;
* унутардневно тржиште.
* **Уводи се обавеза сертификација инсталатера постројења која  користе обновљиве изворе енергије**

Циљ је да се обезбеди да инсталатер поседује сва потребна знања и вештине за инсталацију постројења и пратеће опреме која задовољава потребе купца у погледу поузданости и потребних техничко-економских перформанси система, укључујући квалитет изведених радова, уз поштовање свих прописа и стандарда у области енергетике и еко-означавања.

Увођење сертификације инсталатера постројења која користе обновљиве изворе енергије донеће бројне користи грађанима укључујући повећану безбедност, квалитет инсталација која ће обезбедити оптималну ефикасност и дуготрајност система, бољу заштиту и поверења купаца од непрофесионално изведених инсталација које могу изазавати губитке и проблеме са системом; успоставиће се стандарди и смернице за инсталисање, што помаже да се достигне консистентност и доследност инсталација широм индустрије, а тиме постићи и уређеност тржишта, што све заједно може допринети бржем усвајању обновљивих извора енергије као део енергетскоg микса и промовисању одрживих енергетских технологија.

* **6) Да ли је промена заиста неопходна и у ком обиму?**

Промена је неопходна у предложеном обиму да би се обезбедило испуњењу обавеза РС према Уговору и због поштовања рокова за преношење установљених одлукама Министарског савета Енергетске заједнице и у вези са процесом преговора о приступању у оквиру преговарачке позиције 15.

* Поред тога, промена омогућава одговорнији приступ у извршавању обавеза енергетских субјеката али и подизање свести крајњих купаца у остваривању својих права.

**7) На које циљне групе ће утицати предложена промена? Утврдити и представити циљне групе на које ће промена имати непосредан односно посредан утицај.**

Предложене промене ће имати непосредан утицај на**:**

**1) крајње купце**, због тога што им се установљавају права која до сада нису била прописана, па поред осталог:

* **право на бесплатан приступ апликацији за поређење понуда снабдевача** које право ће им омогућити избор снабдевача са повољнијим условима снабдевања електричном енергијом;
* **право на вансудско решавање спорова**, које до сада није било прописано законом већ су се незадовољни купци након што исцрпе своја права пред надлежним енергетским субјектима могли обратити суду. Сада им се даје могућност да спорови са енергетским субјектим могу решавати у вансудском поступку пред телом за вансудско решавање потрошачких спорова уписаним у Листу тела за вансудско решавање потрошачких спорова у складу са законом којим се уређује заштита потрошача.
* **право да учествује на свим тржиштима електричне енергије**
* У делу управљања потрошњом путем агрегирања прописано је да крајњи купац који има могућност пружања услуге управљања потрошњом може као учесник тржишта електричне енергије или путем агрегирања равноправно да учествује на свим тржиштима електричне енергије.
* **право на бесплатан приступ подацима**
* Приступ подацима или подношење захтева за стављање на располагање података за крајњег купца се не наплаћују
* **право на закључење уговора са променљивом ценом**
* Крајњи купац који има уграђено напредно бројило на мерном месту, може закључити уговор са променљивом ценом електричне енергије са снабдевачем који снабдева више од 200.000 крајњих купаца.
* **право на уградњу напредног бројила**
* На захтев крајњег купца оператор дистрибутивног система је дужан да обезбеди и угради напредно бројило ако анализа из члана 138. став 1. овог закона покаже да увођење напредног мерног система није исплативо или ако планом увођења напредних мерних система нису обухваћени сви крајњи купци.
* Трошкове набавке и уградње напредног бројила из става 1. овог члана сноси подносилац захтева.
* **право на очитавање конвенционалног бројила и право на приступ очитаном стању бројила**
* Крајњи купац треба да има могућност да директно или индиректно очита своје конвенционално бројило или да му се обезбеди приступ очитаном стању бројила путем корисничког интерфејса или другог одговарајућег интерфејса.
* **право да закључи уговор о агрегирању независно од постојећег уговора о снабдевању**
* Крајњи купац који испуњава техничке и друге услове у складу са правилима којима се уређује рад система и правилима којима се уређује рад тржишта електричне енергије, може закључити уговор о агрегирању са агрегатором независно од постојећег уговора о снабдевању електричном енергијом, у складу са одредбама овог закона којима се уређује промена снабдевача и агрегатора. Крајњем купцу није потребна сагласност снабдевача за закључење уговора о агрегирању са независним агрегатором
* **право да учествују у колективним шемама промене снабдевача**
* Купци из категорије домаћинство имају право да учествују у колективним шемама промене снабдевача, без регулаторних или административних препрека за колективну промену, истовремено обезбеђујући оквир који осигурава највећу могућу заштиту.
* **право да делују као активни купци**
* Крајњи купци имају право да делују као активни купци и да не буду изложени несразмерним или дискриминаторним техничким захтевима, административним захтевима, процедурама и накнадама, као и накнадама за приступ систему које не одражавају стварне трошкове;
* **право члана енергетске заједнице грађана** да има права и обавезе као крајњи купци електричне енергије;
* **право произвођача** на приоритетан приступ који се не може ограничи ако су то право стекли по ранијим прописима, осим ако те електране буду значајно измењене тако да те промене захтевају измену одобрења за прикључење или повећање капацитета електране;
* **право учесника на тржишту:**
* да приступе електроенергетском систему под објективним, транспарентним и недискриминаторним условима;
* на повраћај накнаде за додељени капацитет између зона трговања ако им се право на коришћење капацитета ограничи, осим у случајевима више силе;
* да пруже нефреквентне помоћне услуге, укључујући учеснике на тржишту који нуде енергију из обновљивих извора, учеснике на тржишту ангажоване у управљању потрошњом, складиштаре електричне енергије и агрегаторе, потребно је да се омогући да пружају нефреквентне помоћне услуге;

- да под једнаким условима, подлежу транспарентним, сразмерним и недискриминаторним правилима, накнадама и поступању у погледу одговорности за балансирање, приступа тржиштима, приступа подацима, промене снабдевача и агрегатора, начину обрачуна и лиценцирања

**2)** **развој и одрживост пројеката страних и домаћих инвеститора** и повећања способности оператора система да квалитетније одговори захтевима инвеститора због уређенијег поступка прикључења како на преносни тако и дистрибутивни систем електричне енергије

**3) енергетске субјекте** који обављају енергетске делатности у погледу прописивања нових обавеза, и то:

**(1) оператора дистрибутивног система,**

* да набавља услуге флексибилности од учесника на тржишту и нефреквентне помоћне услуге;
* да објављује на интернет страници план развоја и план инвестиција;
* да води евиденцију активних купаца и енергетских заједница грађана;
* да прикупља личне податке о крајњим купцима у циљу одржавања ажурне базе крајњих купаца;
* **око управљања подацима** - односи се на податке о мерењу и потрошњи као и податке о крајњем купцу који су потребни ради промене снабдевача, агрегатора или за услуге управљања потрошњом и уређују се Правилима о раду дистрибутивног система;

**(2) оператора преносног система,**

* да донесе правила о раду тржишта балансних капацитета;
* да план развоја и план инвестиција објави на интернет страници;
* да обезбеди услуге балансирања, у складу са тржишним и недискриминаторним принципима омогућавајући учешће учесника на тржишту који испуњавају прописане техничке услове, укључујући учеснике на тржишту који нуде енергију из обновљивих извора енергије, који се баве управљањем потрошњом, складиштаре и агрегаторе;
* да набавља нефреквентне помоћне услуге;
* да редовно размењује са операторима преносног система скуп тачних података о мрежи и токовима снага како би се омогућили прорачуни токова снага суседних система;
* да учествује у консултацијама које ЕНТСО-Е организује у поступку израде европске анализе адекватности система и доставља податке;
* да изради националну анализу адекватности производње и преносног система у оквиру Плана развоја система;
* да сарађује са Агенцијом у вези измене зоне трговања или доношења акционог плана за смањење структурних загушења.

**(3) снабдевача,**

- да обезбеди да крајњи купци могу да раскину уговор ако не прихвате нове услове из уговора или промену цене о којој их је снабдевач обавестио;

* да на рачунима за електричну енергију информишу купце о доступности апликације за поређење понуда снабдевача;
* да обезбеди крајњим купцима који имају уговор са независним агрегаторима да немају трошкове, казне и друга недозвољена уговорна ограничења од стране њихових снабдевача;
* да сачине листу крајњих купаца који испуњавају услове за стицање статуса малог купца.

(**4)** **оператора тржишта,** јер му се уводи обавеза да развија дугорочне финансијске инструменте за трговину који омогућавају учесницима на тржишту, укључујући и произвођаче електричне енергије из обновљивих извора да се заштите од ризика промене цена електричне енергије.

(**5)** **номинованог оператора тржишта (НЕМО)**

Да заједно са другим Немо достави АЕРС-у и свим другим националним регулаторним телима, ЕЦРБ-у и АЦЕР-у план интеграције Немо из уговорних страна за спровођење функција оператора спајања тржишта;

**(6) произвођач** има обавезу да са осталим учесницима на тржишту оператору преносног система доставља податке о очекиваном ангажовању производних ресурса, узимајући у обзир расположивост примарних ресурса и одговарајуће сценарије прогнозиране потрошње и снабдевања

**(7) учесника на тржишту из трећих земаља** да када послују на унутрашњем тржишту електричне енергије у Републици Србији поступају у складу са домаћим прописима, укључујући прописе који се односе на заштиту животне средине и безбедност, као и прописе у складу са потврђеним међународним уговорима;

**(8) инсталатере** малих котлова и пећи на биомасу, топлотних пумпи, фотонапонских постројења, соларних термалних постројења и плитких геотермалних система јер им је уведена обавеза обуке и сертификовања за извођење радова на тим постројењима.

**4)** **Министарство рударства и енергетике и Агенција за енергетику**

**(1) Министарство**

- доношење подзаконских аката;

- достављање извештаја надлежним телима сагласно обавезама које произлазе из потврђених међународних уговора;

- обезбеђивање услова за сигурно снабдевање електричном енергијом и енергентима;

- у погледу стручних и извршних послова који се односе на фазе испитивања оправданости приступа развоју нуклеарне енергије, као и развоја Програма нуклеарне енергије;

- планирање спремности на ризике и управљање ризицима у електроенергетском сектору, идентификације националних сценарија електроенергетске кризе и израде и спровођења плана спремности на ризик.

**(2) Агенција за енергетику**

- усаглашавања аката која су донета са овим изменама;

- давања сагласности на акта која доносе енергетски субјекти;

- давања сагласности операторима система да поседују, развијају или управљају објектима за складиштење електричне енергије;

- учествује у консултацијама, давању сагласности, изузећа и одобрења и мишљења на методологије, одредбе услове (ОУМ) која документа су обавезујућа на основу одлуке Министарског савета Енергетске заједнице;

- извештавања надлежних тела која произлазе из потврђених међународних уговора;

- узима у обзир мишљења, препоруке и одлуке Агенције за сарадњу енергетских регулатора (АCER),

- у погледу спровођења јавних консултација о постојећим објектима за складиштење енергије, обавезе да припрема и објављује извештај о потреби даље регулације цена,

- одношења извештаја о редиспечингу,

- одређивања максималне цене за резервација капацитета за секундарну и терцијарну регулацију.

**5) остале државне органе** превасходно надлежни орган за послове социјалне политике, статистике и др. у погледу дефинисања критеријума за енергетско сиромаштво, затим надлежни орган за прописе којим се уређује изградња објеката, нарочито у делу који се односи на обезбеђење документације за потребе прикључења објекта, електромобилности, стратешких пројеката итд. такође и надлежни орган за послове просвете у делу који се односи на подршку развоја стручних кадрова у области нуклеарних наука и са њима повезаних научних и стручних дисциплина, и други надлежни органи и организације за неопходни за промоцију и унапређење развоја мирнодопске примене нуклеарне енергије у Републици Србији.

**6)** **привреду и друштво у целини, имаће** посредан утицај имајући у виду да се променама стварају услови за обезбеђивање сигурног снабдевања тржишта Републике Србије енергијом и енергентима и стварање услова за ефикасно функционисање организованог тржишта електричне енергије, повезивање дан-унапред тржишта и повезивање унутардневног тржишта на нивоу региона и ЕУ.

**7) Да ли постоје важећи документи јавних политика којима би се могла остварити жељена промена и о којим документима се ради?**

Не постоје важећи документи јавних политика којима би се могла остварити жељена промена.

Спровођење одредби закона подразумева и доношење подзаконских аката и измену других аката како из надлежности Агенције за енергетику тако и из надлежности енергетских субјеката, за која акта су дати и рокови у прелазним одредбама закона.

**8) Да ли је промену могуће остварити применом важећих прописа?**

Применом важећих прописа није могуће остварити промену. (образложење дато у претходном питању).

**9) Квантитативно (нумерички, статистички) представити очекиване трендове у предметној области, уколико се одустане од интервенције (*status quo*).**

Одредбе су таквог карактера да их није могуће представити квантитативним показатељима нити проценити њихов тренд у будућем периоду.

Оно што је извесно јесте да се са порастом ефикасности и повећањем степена одговорности оператора система, снабдевача и побољшањем квалитета испоруке и снабдевања електричном енергијом, што се постиже унапређењем опреме /поред осталог напредни мерни уређаји/ може очекивати побољшање квалитета испоруке електричне енергије, а такође и лакше остваривање права крајњих купаца.

**10) Какво је искуство у остваривању оваквих промена у поређењу са искуством других држава, односно локалних самоуправа (ако је реч о јавној политици или акту локалне самоуправе)?**

Уколико поредимо искуство других држава, разликују се државе чланице Европске уније од држава чланица Енергетске заједнице. И у једном и другом случају остваривање жељених промена захтева измену постојећих законских прописа, с тим да се прописи Европске уније у државама чланицама Европске уније преузимају а у државама чланицама Енергетске заједнице преносе.

Како се наведеним променама пре свега транспонују и имплементирају одговарајућа акта Европске уније која су међународно преузета обавеза Републике Србије, имплементација ових аката и у земљама које су чланице Европске уније захтевала је измену одговарајућих законских прописа.

При сачињавању Предлога закона о изменама и допунама Закона о енергетици и преношења прописа ЕУ, ради појашњавања појединих одредби користили смо Закон о енергетици Републике Хрватске нпр. у делу активног купца, енергетске заједнице грађана, директног вода.

**ПРИЛОГ 3:**

**Кључна питања за утврђивање циљева**

**1) Због чега је неопходно постићи жељену промену на нивоу друштва? (одговором на ово питање дефинише се општи циљ).**

Доношењем Закона ће се створити услови за сигурно, квалитетно и поуздано снабдевање електричном енергијом, уравнотежени развој сектора енергетике у циљу обезбеђивања потребних количина енергије за задовољавање потреба купаца енергије, подстицање конкурентности на тржишту на начелима недискриминације, развој енергетске инфраструктуре и увођења савремених технологија и стварања транспарентних, атрактивних и стабилних услова за улагања у изградњу, реконструкцију и модернизацију енергетских објеката, као и заштита купаца.

Жељену промену је потребно постићи у циљу усклађивања домаћег регулаторног оквира са регулаторним оквиром Европске уније и њеним правним тековинама, односно испуњења обавеза из потврђеног међународног уговора чији је потписник Република Србија.

Такође жељена промена ће се додатно постићи доношењем подзаконских аката којим ће се уредити питања која је потребно разрадити тим актима а односе се на прописе ЕУ.

Жељену промену је потребно постићи у циљу даљег развоја и функционисања електроенергетског система, тржишта електричне енергије и обезбеђивања сигурног и поузданог снабдевања електричном енергијом свих корисника система, као и унапређење права и положаја крајњих купаца.

**2) Шта се предметном променом жели постићи? (одговором на ово питање дефинишу се посебни циљеви, чије постизање треба да доводе до остварења општег циља. У односу на посебне циљеве, формулишу се мере за њихово постизање).**

Законом се постиже следеће:

1. усклађеност домаћег регулаторног оквира са регулаторним оквиром Европске уније и њеним правним тековинама;
2. донета подзаконска акта којим ће се ближе уредити питања за које је дат основ у закону а која се односе на прописе ЕУ које је потребно пренети;
3. уређен однос надлежних институција ЕУ за област енергетике (Енергетска заједница, АЦЕР, Суд) и наших органа;
4. одређен надлежни орган задужен за сарадњу у циљу извршавања обавеза у вези спремности на ризике као и израђен План спремности на ризике услед електроенергетске кризе;
5. успостављена сарадња земаља из региона у циљу спречавања електроенергетске кризе или управљања кризом;
6. израђен акциони план за смањење структурних загушења;
7. успостављено надзирање адекватности ресурса на територији РС и процена адекватности;
8. по потреби уведен механизам за обезбеђење капацитета;
9. уведене смернице за расподелу преносног капацитета између зона трговања и управљање загушењима на тржиштима за дан унапред и унутардневног тржишта;
10. уведена детаљна правила за расподелу капацитета између зона трговања на дугорочним тржиштима;
11. уведене детаљне смернице за балансирање електричне енергије;
12. уређено тржиште електричне енергије балансирања;
13. нови учесници на тржишту и
14. нове енергетске делатности, агрегирање;
15. дефинисано енергетско сиромаштво;
16. нове категорије купаца;
17. уведена општа правила за организацију електроенергетског сектора;
18. заживео концепт енергетских заједница и активних купаца,
19. остварена могућности крајњих купаца да имају више од једног уговора о снабдевању електричном енергијом у исто време;
20. коришћење права на уговор са променљивом ценом;
21. створени услови за обезбеђивање сигурног снабдевања тржишта Републике Србије енергијом и енергентима;
22. створени услови за ефикасно функционисање организованог тржишта електричне енергије, повезивање дан-унапред тржишта и повезивање унутардневног тржишта на нивоу региона и ЕУ;
23. стварени услови за ефикасно функционисање тржишта електричне енергије
24. створени услови за заштиту свих категорија купаца.

**3) Да ли су општи и посебни циљеви усклађени са важећим документима јавних политика и постојећим правним оквиром, а пре свега са приоритетним циљевима Владе?**

Постојећи општи и посебни циљеви су усклађени са важећим документима јавних политика и постојећим правним оквиром,пре свега са :

- важећом Стратегијом развоја енергетике као и са Стратегијом развоја енергетике Републике Србије до 2040. године са пројекцијама до 2050. године која је била на јавној расправи у периоду од 15. јула до 15. августа 2024. године и која је у припреми за усвајање;

- Интегрисаним националном енергетским и климатским планом Републике Србије за период до 2030. године са визијом до 2050. године („Службени гласник РС”, број 70/24 од 14.8.2024. године у коме је наведено :

„Утврђени су квалитативни циљеви: – Унапређење регионалне повезаности и сигурности снабдевања енергијом; – Либерализација и повећање конкурентности енергетских тржишта; – Омогућавање оптималног развоја и рада енергетског система и енергетске инфраструктуре; – Заштита и јачање улоге потрошача

Смањење енергетског сиромаштва представља такође циљ с обзиром на то да је у овом домену бележено постепено погоршавање услед енергетске кризе. Смањење енергетског сиромаштва за 75% у 2030. години у односу на 2020. годину постављено је као национални циљ.

Енергетска сигурност представља посебну област која се тиче циља да се покаже посвећеност земље диверсификацији извора енергије и обезбеђивању сигурности снабдевања путем солидарности и сарадње између ЕУ и земаља чланица Енергетске заједнице (ЕЗ).

Унутрашње енергетско тржиште представља посебну област која се тиче циља да се покаже посвећеност земље стварању потпуно интегрисаног и функционалног тржишта, које омогућава слободан проток енергије у оквиру Енергетске заједнице и Европске уније путем одговарајуће инфраструктуре и без техничких или регулаторних препрека.

Ефикасно и регионално интегрисано функционисање новог дан-унапред тржишта електричне енергије, укључујући значај спајања регионалног тржишта електричне енергије са европским тржиштем електричне енергије, поједностављење и убрзање поступка издавања дозвола, дигитализација енергетског система, унапређење и проширење постојеће електроенергетске мреже и њених интерконекција, унапређење тржишта складиштења енергије, ОИЕ на дистрибутивној мрежи и ресурси управљања потрошњом, као и постепена електрификација и енергетско повезивање сектора финалне потрошње сматрају се предусловима за максимално учешће ОИЕ.

У оквиру димензије унутрашњег енергетског тржишта промовисаће се интеграција тржишта и успостављање конкурентних енергетских тржишта. Биће покренуте потребне реформе за усклађивање домаћих тржишта електричне енергије и природног гаса са директивама и уредбама ЕУ о одговарајућим тржиштима. Због побољшаних токова енергије преко интерконекција (минимални циљ за прекогранични капацитет је 70%), спајање енергетских тржишта ће помоћи повећању ликвидности међусобно повезаних тржишта и омогућити учешће ОИЕ у прекограничној трговини електричном енергијом. Учешће на новим енергетским тржиштима омогућиће да ОИЕ добију подстицај и способност да уравнотеже своју производњу ближе реалном времену, чиме се смањују потребе и повезани трошкови за резерве и повећава сигурност система. Још један циљ је јачање улоге потрошача на тржишту електричне енергије путем повећања учешћа на страни потрошње на тржишту електричне енергије и промовисање примене система складиштења чиме ће се обезбедити ниже цене енергије и ојачати учешће ОИЕ и адекватност електроенергетског система.

Повећано интересовање инвеститора за инсталације на бази соларне енергије и енергије ветра, што је евидентно на основу великог броја поднетих захтева, осигураће инсталисање потребних нових капацитета до 2030. године и остваривање повећања удела са 30% у 2021. години на 45% у 2030. години.

Други приоритет је подстицање електромобилности, која ће се у великој мери ослањати на производњу електричне енергије из ОИЕ, уз значајне уштеде енергије, што ће истовремено допринети и постизању циљева енергетске ефикасности. Напослетку, даља експлоатација ОИЕ за покривање потреба за грејањем и хлађењем у зградама, учешће дистрибуираних технологија ОИЕ за производњу електричне енергије и промовисање напредних биогорива у сектору саобраћаја представљају додатне приоритете у оквиру ИНЕКП-а за даље увођење ОИЕ.

Најзад, допринос шема развоја локалних енергетских заједница је двострук, јер ће допринети како примени ОИЕ и улагањима у енергетску ефикасност, као што је претходно наведено, тако и активнијем учешћу локалне заједнице јачањем улоге потрошача. Постављени квантитативни циљ обухвата инсталацију и рад нових шема за производњу енергије за сопствене потребе са инсталисаним капацитетом од 0,5 GW (углавном кровних фотонапонских система) у 2030. години.

Обновљиви извори енергије представљају посебну подобласт која се односи а циљ да се покаже посвећеност земље подстицању коришћења обновљивих извора енергије у складу са повећањем потрошње енергије и реши питање трансформације постојећег енергетског система у смислу технолошке транзицијe.

За нуклеарну енергију следеће:„Варијација сценарија S,означена као Сценарио S-N, разматра увођење нуклеарних електрана укупног капацитета до 1.000 МW у електроенергетски систем Србије након 2040. године, како би се размотрио могући допринос путу декарбонизације до 2050. године”.

**4) На основу којих показатеља учинка ће бити могуће утврдити да ли је дошло до остваривања општих односно посебних циљева?**

Предложена решења у Предлогу закона најбоље ће се видети на основу извештаја енергетских субјеката, Агенције за енергетику, поднесака крајњих купаца, будућих инвеститора, на основу издатих лиценци за обављање енергетске делатности снабдевања електричном енергијом биће могуће утврђивати степен отворености тржишта електричне енергије, односно број снабдевача, на основу издатих енергетских дозвола за обављање енергетских делатности биће могуће утврдити нове субјекте који ће се бавити ен.делатностима, на основу издатих сертификата за извођење радова на постројењима биће могуће контролисати да ли лица која изводе те радове поседују потребне сертификате, на основу листа малих купаца које сачињава снабдевцач може се видети колико њих остварује а колико губи право на гарантовано снабдевање, на основу захтева за прикључење односно одобрења за прикључење и на основу података о расположивости капацитета за прикључење може се пратити улагање у енергетски систем.

Сагласно наведеном остварење сигурности снабдевања ће пратити Радна група за праћење сигурности снабдевања енергијом и енергентима у Републици Србији, коју је именовало Министарство рударства и енергетике, функционише од 2005. године. Састоји се од представника Министарства надлежног за енергетику, Агенције за енергетику Републике Србије, Акционарско друштво „Електропривреда Србијеˮ Београд, Акционарско друштво „Електромрежа Србијеˮ, Електродистрибуције Србије д.о.о. Београд, Јавно предузеће „Србијагас”, Нафтна индустрија Србије АД Нови Сад, пословног удружења Топлане Србије, Покрајинског секретаријата за енергетику и минералне сировине, Секретаријата за енергетику града Београда и „ЈКП Београдске електране Београд”. Улога наведене радне групе је праћење сигурности снабдевања енергијом и енергентима, предлагање одговарајућих мера, припрема основа за извештај о сигурности снабдевања електричном енергијом и природним гасом и предлагање мера у случају угрожене сигурности снабдевања купаца или рада енергетског система, услед недовољног снабдевања на тржишту енергије или настанка других ванредних околности

Увођење савремених технологија-напредних мерних система је део плана имплементације економски економски оправданих облика напредних мерних система који доноси оператор дистрибутивног система уз претходно мишљење Агеенције. Такође Агенција даје сагласност и на план развоја система који обухвата увођење напредних мерних система у складу са планом имплементације тако да располаже подацима -плану увођења.

Министарство такође прати средства која се оператору дистрибутивног система дају за набавку као субвенција а тиме располаже и подацима о уграђеним бројилима.

Заштиту купаца пре свега енергетски угрожених пратиће Министарство кроз евиденције које воде јединице локалне самоуправе и АД Електропривреда Србије а које се достављају Министарству у складу са Уредбом о енергетски угроженом купцу.

Такође Министарство води регистар о пружаоцима обуке инсталатера, па ће располагати са подацима о броју пружаоца услуга који су овлашћени за пружање обуке инсталатера, а такође Министарство ће спроводити надзор над радом пружаоца обуке преко Комисије .

Министарство ће кроз број издатих сертификата располагати са бројем инсталатера који могу обављати послове инсталатера на одређеној врсти постројења које користи обновљиве изворе енергије.

Број купаца на гарантованом снабдевању ће се утврдити према подацима из АПР што је обавеза гарантованог снабдевача, а на основу тако утврђеног броја купци ће имати право на гарантовано снабдевање или на комерцијално снабдевање, са напоменом да су цене на гарантованом регулисане док су цене на комерцијалном тржишне.Отвореност тржишта ће пратити Агенција за енергетику како кроз издавање лиценци за обављање енергетске делатности снабдевања тако и снабдевања на велико електричном енергијом.

Број активних купаца пратиће се кроз јавно доступну евиденцију коју води оператор система.

Број енергетских заједница грађана пратиће се кроз јавно доступну евиденцију коју води оператор дистрибутивног система.

Путем апликације коју израђује Агенција, крајњи купац ће имати могућност да изабере снабдевача са најповољнијом понудом.

**ПРИЛОГ 4:**

**Кључна питања за идентификовање опција јавних политика**

**1) Које релевантне опције (алтернативне мере, односно групе мера) за остварење циља су узете у разматрање? Да ли је разматрана „*status quo*” опција?**

Предлог закона садржи одредбе које представљају једино решење за преношење прописа ЕУ. Дакле, нема других опција за постизање жељене промене. Опција „status quo” ништа не решава а посебно имајући у виду да важећи Закон о енергетици није био усклађен са прописима који се сада преносе.

**2) Да ли су, поред регулаторних мера, идентификоване и друге опције за постизање жељене промене и анализирани њихови потенцијални ефекти?**

Поред регулаторних мера нису идентификоване друге опције за постизање жељене промене.

**3) Да ли су, поред рестриктивних мера (забране, ограничења, санкције и слично) испитане и подстицајне мере за постизање посебног циља?**

Нису предвиђене никакве рестриктивне мере. Што се тиче подстицајних мера прописано је да Агенција може методологијама утврдити оператору преносног односно дистрибутивног система подстицаје за трошковно најефикаснији рад и развој његове мреже укључујући и набавку услуга, а може да уведе кључне идикаторе успешности како би оператор преносног односно дистрибутивног система подигао ефикасност у мрежи, укључујући флексибилност кроз енергетску ефикасност и развој паметних мрежа и система за паметно мерење.

**4) Да ли су у оквиру разматраних опција идентификоване институционално управљачко организационе мере које је неопходно спровести да би се постигли посебни циљеви?**

Нема институционално-управљачко-организационих мера које је неопходно спровести да би се постигли посебни циљеви. Доношењем закона створиће се услови за унапређење енергетског сектора.

**5) Да ли се промена може постићи кроз спровођење информативно-едукативних мера?**

Кроз спровођење информативно-едукационих мера може се подићи свест шире јавности о правима купаца, о напредним мерним системима, о апликацији за избор снабдевача, о начину остваривања права на прикључење, о закључењу уговора са променљивом ценом итд..

Информативно едукативне мере могу се постићи давањем информација на интернет страницама енергетских субјеката, средставима јавног информисања, постављањем рекламних паноа и видео-бимова, брошурама, лецима, семинарима и сл.

**6) Да ли циљне групе и друге заинтересоване стране из цивилног и приватног сектора могу да буду укључене у процес спровођења јавне политике, односно прописа или се проблем може решити искључиво интервенцијом јавног сектора?**

У процес спровођења Закона укључени су енергетски субјекти АД „Електропривреда Србије”, Београд, АД „Електромрежа Србије”, „Електродистрибуција Србије” д.о.о и Агенција за енергетику РС, али и остали субјекти лиценцирани за обављање неке од енергетских делатности у складу са законом. Поред наведених у процес спровођења индиректно су укључени и инвеститори, удружење ОИЕ, удружења потрошача.

**7) Да ли постоје расположиви, односно потенцијални ресурси за спровођење идентификованих опција?**

Постоје ограничења у расположивим и потенцијалним ресурсима, а посебно техничка и финансијска ограничења за спровођење идентификованих опција у енергетским субјектима.

Техничка ограничења се односе на набавку потребне опремеа чија набавка је предуслов за реализацију идентификованих опција.

**8) Која опција је изабрана за спровођење и на основу чега је процењено да ће се том опцијом постићи жељена промена и остварење утврђених циљева?**

Изабрана је опција доношења новог прописа, имајући у виду да до сада ова питања нису била садржана у важећем пропису.

Нови пропис условљава усаглашавање и измену постојећих и доношење нових прописа.

**ПРИЛОГ 5:**

**Кључна питања за анализу финансијских ефеката**

**1) Какве ће ефекте изабранa опцијa имати на јавне приходе и расходе у средњем и дугом року?**

Предложено законско решење - издавање и продужење сертификата за инсталатера имаће утицај на јавне приходе у средњем и дугом року, с обзиром да је за издавање и продужење сертификата потребно платити одговарајући износ одређен актом Министарства.

Предложено законско решење ће утицати на расходе с обзиром да је буџетом неопходно обезбедити средства за нове кадрове који ће се бавити Програмом развоја мирнодопске примене нуклеарне енергије.

Предложено законско решење ће утицати на расходе с обзиром да је буџетом неопходно обезбедити средства за израду Програм развоја производње и употребе топлотне енергије, Програм развоја и употребе водоника.

**2) Да ли је финансијске ресурсе за спровођење изабране опције потребно обезбедити у буџету, или из других извора финансирања и којих?**

Средства неопходни за активности у вези са Програмом развоја производње и употребе топлотне енергије.

Средства неопходни за активности у вези са Програмом развоја и употребе водоника.

Средства неопходна за реализацију сертификације инсталатера.

Средства за реализацију активности у вези са Програма нуклеарне енергије.

**3) Како ће спровођење изабране опције утицати на међународне финансијске обавезе?**

Спровођење изабране опције нема утицаја на међународне финансијске обавезе.

**4) Колики су процењени трошкови увођења промена који проистичу из спровођења изабране опције (оснивање нових институција, реструктурирање постојећих институција и обука државних службеника) исказани у категоријама капиталних трошкова, текућих трошкова и зарада?**

За спровођење овог закона потребно је обезбедити додатна средства у буџету за 2025. годину за новозапослене као и услуге израде анализа и студија у сврху спровођења Програма развоја мирнодопске примене нуклеарне енергије у оквиру раздела 28, Глава 28.0-Министарство рударства и енергетике, Програм 0501-Планирање и спровођење енергетске политике, функција 430-Гориво и енергија, Програмска активност 0003-Стратешко планирање у енергетици:

-економска класификација 411-Плате, додаци и накнаде запослених (зараде) у износу од 10.000.000 динара, извор 01-Општи приходи и примања из буџета;

-економска класификација 412-Социјални доприноси на терет запослених у износу од 2.600.000 динара, извор 01-Општи приходи и примања из буџета;

-економска класификација 423- Услуге по уговору у износу од 293.750.000 динара у 2025. години, извор 01-Општи приходи и примања из буџета.

Такође, за спровођење овог закона потребно је планирати средства из других извора финансирања (извор 05-Донације од иностраних земаља или извор 06-Донације од међународних организација) у износу од 2.000.000 ЕУР за израду Програма развоја производње и употребе топлотне енергије и износу од 2.000.000 ЕУР за израду Програма развоја и употребе водоника.

**5) Да ли је могуће финансирати расходе изабране опције кроз редистрибуцију постојећих средстава?**

Није могуће, финансирати расходе изабране опције кроз редистрибуцију постојећих средстава потребно је обезбедити средства

**6) Какви ће бити ефекти спровођења изабране опције на расходе других институција?**

Спровођење изабране опције нема утицаја на расходе других институција.

**ПРИЛОГ 6:**

**Кључна питања за анализу економских ефеката**

**1) Које трошкове и користи (материјалне и нематеријалне) ће изабрана опција проузроковати привреди, појединој грани, односно одређеној категорији привредних субјеката?**

Законом ће се привредним субјектима у области електроенергетике створити следећи додатни трошкови, чију процену тј. износе у овом тренутку није могуће сагледати, јер се ради о новим обавезама чији ће се ефекти моћи сагледати тек када започне њихова примена:

**1) оператору преносног система**:

- трошкови у вези са активностима асоцијације ЕНТСО-Е, чији је члан;

- трошкови НЕМО;

-део трошкова успостављања, развоја и рада јединствене платформе за расподелу преносних капацитета између зона трговања, ако је применљиво;

- део трошкова насталих у вези са гарантовањем додељених дугорочних права на коришћење преносних капацитета између зона трговања, укључујући и накнаде које се плаћају за та додељена права,

- трошкови на име финансијске надокнаде кориснику система чији је производни објекат, објекат за складиштење електричне енергије или објекат управљиве потрошње предмет редиспечинга, осим уколико је корисник система у поступку прикључења прихватио да трпи оперативна ограничења у смислу овог закона;

- трошкови повезани с набавком услуга фексибилности.

**2) оператору дистрибутивног система:**

- трошкови повезани с набавком услуга фексибилности, укључујући трошкове потребних информационих и комуникационих технологија, као и трошкове потребне инфраструктуре,

- трошкови повезани с начином уградње напредних бројила,

- трошкови изградње прикључка, у случају прикључења сопствене потрошње трансформаторских станица 400/х kV и 220/х kV оператора преносног система.

**3) инвеститору објекта:**

- израда студије прикључења;

- достављање банкарске гаранције за изградњу објекта;

- у случајевима изградње недостајуће инфраструктуре.

**4) подносилац захтева за усклађивање енергетског објекта**, само у случају изградње објеката саобраћајне, енергетске и комуналне инфраструктуре, објеката за потребе одбране земље, водопривредних објеката и објеката за заштиту од елементарних непогода и других објеката који се у смислу закона о експропријацији сматрају објектима од општег интереса, а који се, због природних или других карактеристика, не могу градити на другој локацији, као и у случају изградње објеката и извођења радова на експлоатацији рудног блага.

**5)** **Агрегатору:** за покривање трошкова које су претрпели снабдевачи крајњих купаца или балансно одговорне стране снабдевача током активирања управљања потрошњом.

**6) Инсталатерима:** за трошкове обуке и трошкове издавања сертификата за извођење радова на малим котловимаа и пећи на биомасу, топлотним пумпама, фотонапонским постројењима, соларним термалним постројењим и плитким геотермалним системима, као и трошак ангажовања радника одређене струке. У овом тренутку не могу се проценити трошкови за наведено до успостављања система сертификације инсталатера.

**7) Члановима Енергетске заједнице грађана:** за заједничке трошкове Енергетске заједнице грађана.

**2) Да ли изабрана опција утиче на конкурентност привредних субјеката на домаћем и иностраном тржишту (укључујући и ефекте на конкурентност цена) и на који начин?**

Изабрана опција може утицати на конкурентност кад је у питању цена ел.енергије уколико на тржишту наступе лиценцирани снабдевачи за снабдевање ел.енергијом. За сада регистрованих снабдевача /лиценцираних/ има међутим АД Електропривреда је доминантан снабдевач са ценом којој не могу парирати остали снабдевачи.

**3) Да ли изабране опције утичу на услове конкуренције и на који начин?**

Изабране опције утичу на услове конкуренције тиме што се предложеним изменама и допунама у области електричне енергије наставља усклађивање тржишта са правилима за организовање унутрашњег тржишта електричне енергије која су успостављена комунитарним правом Европске Уније, која нарочито подразумевају заштиту конкуренције и доследно спровођење принципа недискриминаторности. Такође, успостављају се јасна правила редиспечинга који је отворен и за учеснике на тржишту у Енергетској заједниици и Европској унији само ако је технички изводљиво.

**4) Да ли изабрана опција утиче на трансфер технологије и/или примену техничко-технолошких, организационих и пословних иновација и на који начин?**

Изабрана опција утиче на транфер технологије и/или примену техничко-технолошких, организационих и пословних иновација на начин што системи за пренос и дистрибуцију електричне енегије морају бити опремљени одговарајућим техничко-технолошким решењима, како би се могле спровести све активности и процедуре које намеће изабрана опција.

Такође, изабрано решење – Програм развоја нуклеарне енергије обухвата поред осталог фазу испитивања оправданости приступа развоју нуклеарне енергије, анализу техничко-технолошких, правних, економских, финансијских и других захтева и услова за успостављање нуклеарног програма, израду анализе опције за билатералну или регионалну сарадњу посебно са државама са већ реализованим програмима за мирнодопску примену нуклеарне енергије.

**5) Да ли изабрана опција утиче на друштвено богатство и његову расподелу и на који начин?**

Изабрана опција не утиче на друштвено богатство и његову расподелу.

**6) Какве ће ефекте изабрана опција имати на квалитет и статус радне снаге (права, обавезе и одговорности), као и права, обавезе и одговорности послодаваца?**

Изабрана опција нема ефекте на квалитет и статус радне снаге (права, обавезе и одговорности), као и права, обавезе и одговорности послодаваца.

**ПРИЛОГ 7:**

**Кључна питања за анализу ефеката на друштво**

**1) Колике трошкове и користи (материјалне и нематеријалне) ће изабрана опција проузроковати грађанима?**

Изабрана опција може узроковати додатне трошкове грађанима, у случају захтева за уградњом напредног бројила због немогућности оператора дистрибутивног система да то обезбеди из законом прописаних услова.

Изабрана опција ће повећати трошкове инвестиције у поступку прикључења на преносни систем, кроз обавезу подносиоца захтева коме је уручена студија прикључења да достави банкарску гаранцију у корист оператора преносног система.

С друге стране постоји и корист у смислу превазилажења проблема који се односе на заузимање преносног и дистрибутивног капацитета у обиму који није сразмеран потенцијалу примарног извора енергије што је условљавало увећање обима потребних инвестиција будућих подносиоца захтева за прикључење као и развоја преносног и дистрибутивног система.

**2) Да ли ће ефекти реализације изабране опције штетно утицати на неку специфичну групу популације и да ли ће то негативно утицати на успешно спровођење те опције, као и које мере треба предузети да би се ови ризици свели на минимум?**

Ефекти реализације изабране опције неће штетно утицати на неку специфичну групу популације и неће негативно утицати на успешно спровођење те опције.

**3) На које друштвене групе, а посебно на које осетљиве друштвене групе, би утицале мере изабранe опцијe и како би се тај утицај огледао (пре свега на сиромашне и социјално искључене појединце и групе, као што су особе са инвалидитетом, деца, млади, жене, старији преко 65 година, припадници ромске националне мањине, необразовани, незапослени, избегла и интерно расељена лица и становништво руралних средина и друге осетљиве друштвене групе)?**

Мере изабране опције неће имати утицај на осетљиве друштвене групе.

**4) Да ли би и на који начин изабранa опцијa утицалa на тржиште рада и запошљавање, као и на услове за рад (нпр. промене у стопама запослености, отпуштање технолошких вишкова, укинута или новоформирана радна места, постојећа права и обавезе радника, потребе за преквалификацијама или додатним обукама које намеће тржиште рада, родну равноправност, рањиве групе и облике њиховог запошљавања и слично)?**

Изабрана опција не би утицала посредно на тржиште рада и запошљавање, као и услове за рад у целини.

**5) Да ли изабране опције омогућавају равноправан третман, или доводе до директне или индиректне дискриминације различитих категорија лица (нпр. на основу националне припадности, етничког порекла, језика, пола, родног идентитета, инвалидитета, старосне доби, сексуалне оријентације, брачног статуса или других личних својстава)?**

Изабране опције омогућавају равноправан третман и не доводе до директне или индиректне дискриминације различитих категорија лица.

**6) Да ли би изабрана опција могла да утиче на цене роба и услуга и животни стандард становништва, на који начин и у којем обиму?**

Изабрана опција не би могла да утиче на цене роба и услуга и животни стандард становништва.

**7) Да ли би се реализацијом изабраних опција позитивно утицало на промену социјалне ситуације у неком одређеном региону или округу и на који начин?**

Реализацијом изабраних опција се не утиче на промену социјалне ситуације у неком одређеном региону или округу.

**8) Да ли би се реализацијом изабране опције утицало на промене у финансирању, квалитету или доступности система социјалне заштите, здравственог система или система образовања, посебно у смислу једнаког приступа услугама и правима за осетљиве групе и на који начин?**

Изабрана опција не утиче на промене у финансирању, квалитету или доступности система социјалне заштите, здравственог система или система образовања.

**ПРИЛОГ 8**

**Кључна питања за анализу ефеката на животну средину**

**1) Да ли изабрана опција утиче и у којем обиму утиче на животну средину, укључујући ефекте на квалитет воде, ваздуха и земљишта, квалитет хране, урбану екологију и управљање отпадом, сировине, енергетску ефикасност и обновљиве изворе енергије?**

Изабрана опција- Програм развоја нуклеарне енергије не утиче директно на животну средину, укључујући ефекте на квалитет воде, ваздуха и земљишта, квалитет хране, урбану екологију и управљање отпадом, сировине, енергетску ефикасност и обновљиве изворе енергије, имајући у виду да ће сам Програм у фази испитивања оправданости приступа развоју нуклеарне енергије обухватити поред утицаја на економски развој, енергетску сигурност и безбедност и утицај на животну средину.

**2) Да ли изабрана опција утиче на квалитет и структуру екосистема, укључујући и интегритет и биодиверзитет екосистема, као и флору и фауну?**

Изабрана опција не утиче на квалитет и структуру екосистема, укључујући и интегритет и биодиверзитет екосистема, као и флору и фауну.

**3) Да ли изабрана опција утиче на здравље људи?**

Изабрана опција не утиче на здравље људи.

**4) Да ли изабрана опција представља ризик по животну средину и здравље људи и да ли се допунским мерама може утицати на смањење тих ризика?**

Изабрана опција не представља ризик по животну средину и здравље људи. Погледати такође и одговор на питање 1).

**5) Да ли изабрана опција утиче на заштиту и коришћење земљишта у складу са прописима који уређују предметну област?**

Изабрана опција не утиче на заштиту и коришћење земљишта у складу са прописима који уређују предметну област.

**ПРИЛОГ 9:**

**Кључна питања за анализу управљачких ефеката**

**1) Да ли се изабраном опцијом уводе организационе, управљачке или институционалне промене и које су то промене?**

Са изабраном опцијом се не уводе организационе, управљачке или институционалне промене.

**2) Да ли постојећа јавна управа има капацитет за спровођење изабране опције (укључујући и квалитет и квантитет расположивих капацитета) и да ли је потребно предузети одређене мере за побољшање тих капацитета?**

Министарство и енергетски субјекти имају потребне административне капацитете у смислу да је одговарајућим актима предвиђен одређен број запослених али је важно напоменути да је велики проблем велика флуктуација радне снаге што значајно отежава обављање предвиђених задатака у складу са предвиђеним надлежностима и поштовању рокова.Све дужности Министарства, АЕРС и енергетских субјеката су дефинисане самим законом, а рокови за њихово извршење су прописани у прелазним одредбама овог закона.

Министарство у процени ризика из члана 11б став 1. овог члана сарађује са енергетским субјектима из члана 11а став 3. овог закона, EНТСO-E, регионалним координационим центрима и другим релевантним странама по потреби, сагласно обавезама које произилазе из потврђених међународних уговора.

**3) Да ли је за реализацију изабране опције било потребно извршити реструктурирање постојећег државног органа, односно другог субјекта јавног сектора (нпр. проширење, укидање, промене функција/хијерархије, унапређење техничких и људских капацитета и сл.) и у којем временском периоду је то потребно спровести?**

За реализацију избране опције није потребно извршити реструктурирање постојећег државног органа, односно другог субјекта јавног сектора, али је потребно унапређење техничких и људских капацитета.

**4) Да ли је изабрана опција у сагласности са важећим прописима, међународним споразумима и усвојеним документима јавних политика?**

Изабрана опција је у сагласности са важећим прописима, међународним споразумима и усвојеним документима јавних политика.

**5) Да ли изабрана опција утиче на владавину права и безбедност?**

Изабрана опција нема никаквих негативних утицаја на владавину права и безбедност.

**6) Да ли изабрана опција утиче на одговорност и транспарентност рада јавне управе и на који начин?**

Да, у истој мери у којој је утицала и до сада. Све информације о раду органа чија је надлежност енергетика, њиховим активностима, донетим прописима и издатим документима налазе се на сајтовима тих органа.

**7) Које додатне мере треба спровести и колико времена ће бити потребно да се спроведе изабрана опција и обезбеди њено касније доследно спровођење, односно њена одрживост?**

Од додатних мера потребно је едуковати заинтересоване стране о начину остваривања права наведених у закону.

**ПРИЛОГ 10:**

**Кључна питања за анализу ризика**

**1) Да ли је за спровођење изабране опције обезбеђена подршка свих кључних заинтересованих страна и циљних група? Да ли је спровођење изабране опције приоритет за доносиоце одлука у наредном периоду (Народну скупштину, Владу, државне органе и слично)?**

За спровођење изабране опције обезбеђена је подршка свих кључних заинтересованих страна и циљних група. Заинтересоване стране су учествовале у припреми закона и то АД „Електропривреда Србије”, Београд, „Електродистрибуција Србије” д.о.о. Београд , АД Електромрежа Србије, Београд и Агенција за енергетику РС. Такође су обављене консултације са представницима Удружења ОИЕ Србија, НАЛЕД-ом и Америчком привредном комором.

**2) Да ли су обезбеђена финансијска средства за спровођење изабране опције? Да ли је за спровођење изабране опције обезбеђено довољно времена за спровођење поступка јавне набавке уколико је она потребна?**

За спровођење изабране опције енергетски субјекти својим програмима пословања и плановима инвестиција планирају потребна средства.

**3) Да ли постоји још неки ризик за спровођење изабране опције?**

Ризик за спровођење изабране опције – дужност оператора преносног система да закључи уговоре са другим операторима преносног система у циљу приступања региону за прорачун капацитета и региону за рад система и у случају измене региона. Наведени уговори су основ за остваривање процеса спајања тржишта електричне енергије Републике Србије са другим тржиштима као и за остваривање сарадње са другим операторима преносног система у изради одредби, услова и методологија (ОУМ) укључујући и обавезу да их примени.

Ризик постоји у примени одлука међународних тела која су образована на основу потврђених међународних уговора из области енергетике као и Агенције за сарадњу енергетских регулатора Европске уније јер ће се одлуке тих тела од стране надлежних органа у Републици Србији примењивати ако нису у супротности са Уставом Републике Србије.